Exqrch/javanese-Komodo-pixelgpt huggingface dataset:
Wong Ruténia Wong Ruténia lan wong Ruténé ya iku éksonim abasa Inggris kuna kanggo wong-wong kang ing jaman tengahan karan para Rus' (utawa Русь) ing manéka warna péranganing Éropa Wétan
Saka Abad angka 9, prajaing ("land of the Rus'"), kang sawisé karan Kievan Rus' diapali ing Éropa Kulon kanthi jeneng kang manéka warna kang purwané saka Rus'
Awit Abad angka 12, Rus' lumrahé diapali ing Éropa Kulon mawa jeneng kang dilatinisasi ya iku Ruténia
Ing panganggo kang luwih bawéra, "wong Ruténian" utawa "Ruténé" dinggo ngrujuk wong Bélarus, wong Ruslan, anggota saka minoritas Rusyn lan wong Ukraina
Ing pungkasaning Abad angka 18, basa Ukraina modhèren wiwit dikodhifikasi
Éksonim kang lumrah dianggo déning wong Ukraina ing wekto iku, kaya Ruslan Cilik (Малороссия; Malorossiya) lan Ruténia, dianggep ora lowung/ora ilok déning para nasionalis Ukrainia, lan akèh wong kang nuli ngarani dhiriné wong Ukraina, sawijining jeneng alternatif kang wis ana suwené munjuli saparo milénium
Sanajan mangkono, ing wektu bebarengan, akèh wong Rusyn (Rusyn: Русины, "Rusiny"; Ukrainian: Русини/Руські , "Rusyny"/"Rus'ki"; Bélarusian: Русіны , Russian: Русины , "Rusiny") ora sarujuk marang jejuluk wong Ukraina utawa nganggep dhiriné minangka wong Ukraina, mligi wong-wong kang ana ing Ruténia Karpathia lan Rusyn Pannonia
Anané gepkan marang basa tanggané, kaya déné basa Slowak, basa Polski, basa Honggari, basa Rumeni lan basa Jerman uwis njalari sigar basa antara basa Rusyn lan basa Ukraina
Ngancik tengahaning Abad angka 19, wong Rusyn saka Galisia lan Lodomerfia uwis ngodhifikasi basané
Akèh wong-wong kang dianggep wong Rusyn saiki nganggep dhiriné minoritas
Mayoritasé wong-wong iki ndunungi Ukraina Kidul-Kulon, Slowakia Wétan, Polen Kidul-Wétan, Honggari Lor-Wétan, lan Rumeni Lor-Kulon
Wong-wong kang magepokan, ya iku wong Rusyn Pannonia (utawa Ruténe Pannonia) kang dumunung ing laladan rangkah ing Sèrbi lan Kroasia
Istilah wong "Ruténia" lan "Ruténe" saiki arang digunakaké karo wong Rusyn utawa wong Ukraina
Sering ana kabingungan nalika jeneng Rutènia utawa Ruténé dianggo, mligi amarga telung bab:
Abad Tengahan Ing sajarah Éropah, Abad Tengahan utawa Jaman Tengahan ya iku jaman wiwit saka abad angka 5 nganti angka 15
Abad Tengahan dilekasi déning bubaré Kakaisaran Romawi Kulon lan nuli manunggal karo Jaman Rénaisans lan Jaman Tetemon
Abad Tengahan iku périodhe tengah saka telung pérangan périodhe tradhisional ing sajarah Kulonan: purwakala klasik, périodhe abad tengahan, lan jaman modhèren
Périodhe tengahan dipérang manèh dadi Abad Tengahan Wiwitan, Dhuwur, lan Pungkasan
Mudhuné populasi, counterurbanisation, invasi, lan gerakan saka bangsa, kang wis dipunwiwiti ing Late Antiquity, terus ana ing Abad Tengahan Wiwitan
Pindahé ukuran-gedhé saka Masa Migrasi, kalebu warna-warna Bangsa Jerman, mangun karajan anyar ing bekasé Kakaisaran Romawi Kulon
Ing abad kapitu, Afrika Lor lan Wétan Tengah—sapisan péranganing Kakaisaran Byzantium—teka ing aturan saka Kakhalifahan Umayyah, kakaisaran Islam, sawisé panaklukan déning panerusé Muhammad
Sanajan ana owah-owahan substansial ing struktur masarakat lan pulitik, pisahé karo jaman klasik ora lengkap
Kakaisaran Bizantium isih-cukup gedhé slamet ing sisih wétan lan tetep daya utama
Kode hukum kakaisaran, "Corpus Juris Civilis" utawa "Kode Yustinianus", malih ing Italia Lor ing 1070 lan dadi digunakaké admired mengko ing abad tengahan
Ing sisih kulon, akèh karajan nganggo institusi Romawi
Monasteri padha diyasa minangka kampanye kanggo ngristenké pagan Eropah
Bangsa Frank, ing Dinasti Carolingian, sadhéla ngadegaké Kakaisaran Carolingian ing abad angka 8lan awal abad angka 9
Iku nyakup akèh saka Eropah Kulon nanging mengko runtuh amarga tekanan perang sipil internal digabungake karo invasi èksternal—Viking saka lor, Hungaria saka wétan, lan Saracen saka kidul.
Chandra Maretha Chandra Maretha utawa misuwur nganggo jeneng Chansay (lair ana ing Bandung, tanggal 13 Maret 1996) ya iku komikus lan panyiar radhio saka Indonesia
Dhèwèké duwé prawakan cilik, rambut pendek lan nganggo kacamata
Dhèwèké uga salah siji panyarta Stand Up Comedy Indonesia Kompas TV mangsa angka 3 (SUCI 3) taun 2013
Nganti saprene, dhèwèké isih kacathet dadi komikus paling enom kang wis tau tampil ana ing SUCI Kompas TV, yai iku nalika dhèwèké yuswa 17 taun
Ana ing SUCI 3, dhèwèké meranake dadi bocah alay
Saiki, Chandra aktif dadi panyiar radhio lan dadi salah siji prodhuser ana ing Radhio Ardan 105,9 FM Bandung
Melayu Pasir Pangaraian Basa Melayu Pasir Pangaraian atawa dhialèk Melayu Pasir Pangaraian ya iku subdhialèk Melayu Riau kang ana ning Kacamatan Rambah, Kabupatèn Rokan Hulu, Provinsi Riau
Pasir Pangaraian iku aran kutha krajan Kacamatan Rambah kang nuli dadi aran dhialèk Melayu kien
Géografi dhialèk kien parek karo wewengkon Sumatera Kulon lan Sumatera Lor
Wewengkon penutur dhialèk kien manggon ning désa: Rambah Hilir, Rambah Tengah Utara, Rambah Tengah Hulu, Rambah Hilir Tengah, Rambah Tengah Hilir, Rambah Hilir Timur, Rambah Samo, lan Rambah Samo Barat
Masarakat Rambah dumadi wong Melayu lan Mandhailing kang agamaé Islam
Masarakat kien uga dwibasa, ya iku nganggo rong basa basa Melayu lan basa Mandhailing
Sanajan dwibasa, penganggoné basa Melayu lan basa Mandhailing ora campur aduk
Ning masjid atawa surau biasaé basa kang dienggo iku basa masarakat sekupengé
Ning tlatah Melayu kang dienggo basa Melayu atawa basa Indonésia, déné ning tlatah Mandailing kang dienggo basa Mandailing
Ning pasar-pasar, basa Melayu lan basa Mandailing dadi basa kanggo dol-tinuku
Tradhisi Melayu kang ana ning Kacamatan Rambah iku jinisé tradhisi sastra lésan
Sastra lésan ditembangnang ning acara kenduri
Cerita kang ditembangnang misalé Panglima Awang
Sedurungé nembang, penembang biasaé mangan sirih dikit.
Basa Ogan Basa Ogan ya iku basa lokal kang ana ning wewengkon Kabupatén Ogan Komering Ulu lan Ogan Komering Ilir, Sumatra Kidul
Basa Ogan duwé rong dialék gédé ya iku dialék Ogan Ulu lan Ogan Ilir
Ning Sumatra Kidul ana limang golongan basa gédé ya iku kelompok Basa Komering, Basa Musi, Basa Ogan, basa Besemah, lan kelompok basa Bangka lan Belitung
Kelompok basa iki bisa disederhananang maning dadi kelompok Melayu lan kelompok Komering
Basa Ogan iki manjing ning kelompok basa Melayu.
Stadhion Ibrox Stadhion Ibrox kuwi jeneng stadhion bal-balan sing manggon nèng Glasgow, Karajan Manunggal
Stadhion iki wiwit dibukak taun 1899
Nalika 2 April 1902 stadhion iki pernah dinggo tanding Inggris
Stadhion iki salah siji stadhion sing gedhé dhéwé ènèk Karajan Manunggal
Stadhion iki nomer telu gedhé dhéwé nèng Skotlan
Kapasitasé kanggo 50.817 pamirsa
Stadhion iki minangka markas klub Rangers F.C..
Basa Bengkulu Basa Melayu Bengkulu atawa Dhialèk Melayu Bengkulu ya iku dhialèk basa Melayu kang ana ning Kutha Bengkulu, Provinsi Bengkulu
Wong kang nganggo basa iki meneng ning tlatah sekubengané Penurunan, Pasar Baru, Anggut Atas, Sumur Meleleh, Berkas, Pondok Besi, Pasar Melintang, Tebek, Jitra, Kebun Ros, Kampung Bali, Malabero, Bajak, Kampung Kelawi, lan Kebun Geran
Miturut Ethnologue, basa Melayu Bengkulu manjing ning basa-basa Melayu Tengah
Cacah wong kang nuturnang basa iki setitik
Basa Melayu Bengkulu rada padha karo basa Minangkabo kang uga manjing ning kulawarga basa Melayu
Kang paling katon ya iku korèspondhènsi swara akiran [a] Melayu baku dadi [o] ning Melayu Bengkulu.
Skala ZZ Skala ZZ iku kalebu salah siji skala modèl sepur kang cilik
Wiwit ditepungaké ing taun 2005 nganti skala T ditepungaké ing taun 2007, skala iki kang cilik dhéwé
Ukurané skala ZZ iku ana 1:300
Ambané ril ana 4,8 mm kang ngwakili sepur standar 1.435 mm
Prabédan wigati antara skala ZZ karo skala liyané kalebu skala T iku lokomotif sepur-sepurané bisa lumaku déné batu bateré
Kamangka kang liyané njupuk tenaga listrik saka ril
Dadi ril skala zz digawé saka plastik
Ing taun 2005 produsèn dolanan Jepang Bandai nepungaké inovasi anyar
Nalika skala ZZ ditepungaké, skala Z gawéané Märklin wis dudu kang cilik dhéwé manèh
Ing taun 2011 ana enem sèt sepur kang didiol
Saben sèt kang didol isiné sepur-sepuran, oval ril lan sawatara gedhong-gedhongan
Sing didol iku telung jinis sepur Shinkansen, Hikari, Komachi lan Tsubame
Saliyané iku uga ana sirah sepur panumpang telu kang didol N'EX Séri 253, E231 Yamanotesen lan Séri 485-300
Kabèh modèl sepur iki dhedhasar sepur Jepang
Karl Lagerfeld Karl Otto Lagerfeld (lair ing tanggal 10 September 1933 - 19 February 2019) ya iku sawiji fèsyen desainer saka Jérman, seniman, lan juru potrèt makarya ing kutha Paris
Dhèwèké iku desainer utama lan dirèktur krèatifé omah fèsyen Chanel uga omah fèsyen saka Itali Fendi lan dhèwèké dhuwé lèbel fèsyené dhéwé
Uwis puluhan taun, dhèwèké uwis makarya ing sawenèh jinis babagan ing fèsyen lan proyèk-proyèk seni liyané
Dhèwèké iku uwis misuwur ing donya iki amarga ciri khasé ya iku rambuté sing putih kabèh, kacamata ireng, lan kerah klambi sing dhuwur lan kaku
Lagerfeld iku lair tanggal 10 September 1933 ing kutha Hamburg, Germany lan anaké tukang dagang sing kasil ya iku Otto Lagerfeld (1881–1967), lan ibuné ya iku Elisabeth Bahlmann (1897–1978)
Bapaké dhuwèni kumpeni sing ngimpor lan mroduksi susu kenthel, nalika simbah kakungé Karl Bahlmann iku pulitisi lokal kanggo Catholic Centre Party (Partè Katolik Pusat)
Nalika ibuné ketemu bapaké, ibuné iku tukang dagang lingerie saka kutha Berlin
Banjur rabi ing taun 1930
Lagerfeld iku kawentar amarga ngapusi uwong bab taun lairé, ngakuné luwih enom saka umur asliné, lan kadang ngapusi bab wong tuwané
Contoné, dhèwèké tau ngaku manawa dhèwèké iku lair ing taun 1938 saka rahim "Elisabeth of Germany" lan Otto Ludwig Lagerfeldt sing asliné saka Swèdhen, sanajan omongan-omongan kuwi mau uwis dicethakaké manawa iku blas ora bener, amarga bapaké iku saka Hamburg lan uripé mung ana ing Jérman, ara ana gaètané karo Swèdhen blas
Banjur, ora ana bukti manawa ibuné Elisabeth Bahlmann, anaké pulitisi lokal biyasa, ngarani awaké dhéwé "Elisabeth of Germany" / "Elisabeth saka Jerman"
Dhèwèké iku kawentar amarga ngèyèl manawa ora ana sing mudheng tanggal lair asliné
Ing sawiji wawancara disiaraké ing télévisi Prancis ing sasi Fèbruari 2009, Lagerfeld ngomong manawa dhèwèké ora lair ing " 1933 utawa 1938."
Gabriela Mistral Gabriela Mistral yaiku penyair Chile
Jeneng asliné Lucila Godoy y Alcayaga
Dhèwèké lair ana Vicuña, Chile, tanggal 7 April 1889
Séda ana Hempstead, New York, Amérika Sarékat, tanggal 10 Januari 1957
Dhèwèké wong Amérika Latin pisanan kang éntuk pahargyan Nobel Sastra
Dhèwèké mulang kawit umur 15 taun, sinambi nerusaké nganti éntuk gelar profesor
Sasuwene urip, dhèwèké nulis sinambi dadi pendhidhik, mantri budaya, lan diplomat; pakarya diplomatike kalebu ana Madrid, Lisbon, Genoa, lan Nice
Dhèwèké uga entik gelar kehormatan saka Universities of Florence lan Guatemala lan dadi anggota kehormatan ana akèh masarakat budaya ana Chile uga Amérika Sarékat, Spanyol, lan Kuba.
Petrus Kanisius Ojong Petrus Kanisius Ojong utawa P
Ojong yaiku juru warta uga pendiri Kompas Gramedia
Lair ana Bukit Tinggi, Sumatra Kulon
Ojong yaiku anak mbarepe Auw Jong Pauw, imigran saka "Pualau Quemoy", Taiwan Dhèwèké dijenengi Auw Jong Peng Koen, didhidhik hemat, teteg usahane kawit isih bocah
Ojong lumebu sekolah guru ana Jatinegara, Jakarta, sawisé lulus "MULO" ana Padang
Wiwit saka seneng tulis-nulis, Ojong duwé pepinginan dadi wartawan
Nalika mahasiswa, dhèwèké wiwit nulis artike lan kalawarta "Keng Po" lan kalawarti minggon "Star Weekly", kang dipangarsani Khoe Woen Sioe lan Injo Beng Goat
Dhèwèké duwé gelar sarjana hukum, nanging ora dadi pengacara, dhèwèké milih dadi wartawan.
Toni Morrison Chloe Anthony Wofford utawa kondhang minangka Toni Morrison ya iku sastrawan, juru tulis Amérika
Kondhang amarga tulisané ngenani pengalaman wong kulit ireng, mligi wong wedhok kulit ireng, ana komunitas wong kulit ireng
Dhèwèké nampa pahargyan Nobel Sastra taun 1993
Lair ana Lorain, Ohio, Amérika Sarékat, tanggal 18 Fèbruari 1931
Dhèwèké uga makarya minangka edhitor kanggo Random House
Dhèwèké wiwitan dadi novelis taun 1970
Cepet olehe kedelok, éntuk kritik lan éntuk akèh pamaca amarga epik, dhialog kang gampang, puitis, lan gambaran ekpresif wong Amérika Ireng
Entuk manéka pahargyan, salah sijiné Pulitzer Prize taun 1988.
Skala T Skala T iku sawijing skala sepur modèl
Ukuraning skala ana 1:450
Ambané ril ana 3 mm lan iki nglambangaké sepur standar 1435 mm
Skala iki diprodhuksi déning Eishindo, sawijining produsèn Jepang lan ditepungaké marang konsumèn ing Tokyo Toy Show taun 2006
Banjur produké iki didol taun 2007
Nganti sepréné iki sepur modèl cilik dhéwé kang didol kanthi komèrsial
Wiwit taun 2009, Railway Shop (Hong Kong) iku siji-sijiné kang produksi sepur modèl iki
Aksara T iki cekakan saka tembung "tiny" kang tegesé cilik ing basa Inggris
Sepur modèl ing skala T iki lumaku sadhuwuring ril lan digerakaké déning listrik kang teka saka trafo
Dayané maksimal 4,5 Volt DC
Supaya kontak listriké luwih apik, lokomotifé diwèhi rodha magnètis lan rilé digawé saka waja
Sepur modèl ing skala T iku bisa dienggo karo montor maburan modèl lan lapangan montor mabur modèl ing skala 1:400 utawa 1:500
Eishindo dhéwé sajatiné nduwé rencana arep produksi montor mabur modèl sawatara saha aksèsoris liyané
Lana Del Rey Elizabeth Woolridge Grant (#ALIH), luwih ditepung Lana Del Rey, ya iku salah sijiné penyanyi lan penulis lagu saka Amérika Sarékat
Del Rey wiwit nyerat lagu wektu dhèwèké umur 18 taun lan nandatangani kontrak rekaman kapisané wektu umur 22 taun karo 5 Point Records ing taun 2007, mbabarné album digital kapisané sing nduwé tajuk "Lana Del Rey a.k.a
Lizzy Grant" ing wulan Januari 2010
Del Rey nèken kontrak karo label Interscope Records, Polydor, lan Stranger ing wulan Juli 2011.
50 Cent 50 Cent (uga ditepang "Fiddy" utawa "Fifty", jeneng lairé Curtis James Jackson 6 Juli 1975 ndhik Queens, New York) ya iku salahsijiné "rapper" paling ditepang ndhik Amerika Sarékat
Ndèk 2005, 50 Cent nduwé peran ndhik layar lebar karo filem "Get Rich or Die Tryin"'.
Naima Adedapo Naima Adedapo (#ALIH) ya iku penyanyi, penari, lan aktris teka Amérika Sarékat sing asalé teka Milwaukee, Wisconsin
Piyambaké ndhik posisi kesewelas ndhik acara "American Idol" mangsa kesepuluh
Adedapo lair ndhik Maywood, Illinois, lan kulawargané pindah ana ing Milwaukee, Wisconsin, ndhik umuré sepuluh taun
Adedapo kuwi putri teka penyanyi jazz daerah Milwaukee, Adekola Adedapo
Adedapo mèlu audisi kanggo mangsa kesepuluh "American Idol" ndhik Milwaukee, Wisconsin
Piyambaké dudu salahsijiné teka lima wadon sing njupuk suwara ndhik babak semifinal kanggo maju ana ing Top 13
Piyambaké salahsijiné teka enem sing dipilih nyanyi kanggo ngéntukné wild card
Para juri milih telu teka enam, kalebu Adedapo, kanggo maju ana ing Top 13
Ndèk tanggal 31 Maret 2011, Adedapo lan Thia Megia kesingkir teka "American Idol".
Persik Persik ("Prunus persica") ya iku sawiji wit kang sifaté ngganti godhongé nalika usum tartemtu kang asliné saka tlatah Cina sisih kulon lor antarané Tarim Basin lan pèrèng loré Pagunungan Kunlun, ana kana wit iku mau sepisané dijinakaké lan ditanduri kanthi sengaja
Wit iki awoh sawiji woh-wohan kang bisa dipangan lan banyuné akèh kang diarani persik utawa ing cara basa liya nectarine
Karanan tartemtu "persica" ngrujuk marang pambudidayané kang akèh ing nagara Persia, nalika iku disebaraké emnyang Éuropah
Wit iki kalebu génusé "Prunus" kang nyakup wit-witan kaya cherry, apricot, almond lan plum, ing kulawarga mawar-mawaran utawa rosaceae
Persik iku kagolong karo almond ing subgenus "Amygdalus", béda karo subgenus-subgenus liyané amarga the kulit isiné kang legak-legok
Persik lan nectarine iku pada spèsièsé, sanajan kanggep woh-wohan kang béda kanthi komersil
Béda karo persik, wing uwité ciri khasé ketok ing kulit wohé kang ana rambut alusé, nectarines iku dhuwé ciri khasé ing ora anané trikoma-trikoma ing kulit whohé (intiné wohé ora pati wulunen); panlitèn gènetis nunjukaké nectarines iku ana amarga anané gèn alel kang rèsesif, kamangka persik ana saka alèl kang dominan kanggo kulité wulunen.
Rigatoni Rigatoni ] iku sawiji wujud pasta kang kaya tabung lan dawa karo diamèteré warna-warna
Rigatoni ku ukurané luwih gedhé tinimbangé penne lan ziti, lan kadang kala rada bengkok, sanajan ora bengkok banget kaya macaroni
Rigatoni dhuwé ciri khas ya iku anané kaya gunung-gunungan ing njabane, kadang kala muteri awak pasta iki
Lan ora kaya pénné, pucukané rigatoni diiris kotak (perpendikuler) ora kanthi diagonal
Tembung "rigatoni" iku saka tembung basa Italia "rigato" (tembung augmentatifé lan iku tembung jamaké "rigatoni"), kang tegesé "kaya pagunungan" utawa "garis-garis", lan digandhèngaké karo hidhangan saka Italia sisih tengah lan kidul
Rigatoncini iku kaya rigatoni nanging luwih cilik, luwih persis kaya ukurané pénné
Jeneng-jeneng pasta iku dhuwéni akhiran diminutif "-ino" (manawa ing wujud jamak "-ini") nunjukaké ukurané
Rigatoni iku wujud pasta kang paling diremeni ing Italia sisih kidul, mligi ing Sisilia
Wujudé kang kaya jenengé, ridges kang tegesé ana gunung-gununge iku malah gawé kwalitèté luwih apik kanggo sosi-sosis lan kèju parut supaya luwih kelèt tinimbangé pasta kang ukurane lembut kaya ziti.
Pénné Pénné ( ]) ya iku sawiji jinisé pasta sing wujudé sillinder
"Pénné "iku wujud jamaké tembung saka basa italia "penna", nurun saka tembung basa Latin "penna" (sing tegesé "wulu" utawa "pulpèn wulu"), lan sarumpun karu tembung basa Inggris ya iku "pen"
Ing nagara Italia, "pénné" digawé ing loro varian sing utama: ""penne lisce" (sing mulus) lan "penne rigate"" (sing ana brenjulané), sing kaloro iku dhuwèni brenjulan ing sawiji pénna
Uga ana sing jenengé pennoni ("pulpèn wulu sing gedhé"), sing dadi variané pénné sing luwih amba
Ing Amérikah Sarékat, jinis sing ukuran lan wujudé sing padha, lumrahé luwih gedhé, iku diarani mostaccioli (sing tegesé "bréngos cilik" ing sawenèh dialèk-dialèk basa Italia; uga bisa tegesé mulus utawa tèksturé ana brenjulané)
Ing kutha Trenton, tlatahé New Jersey, pasta pénné iku tegesé minangka, "pucukan-pucukan potlolt" amarga wujudé sing persis
Pénné iku tradisionalé dimasak kanthi al dente lan disajèkaké karo saos-saos pasta kaya ta pesto, marinara, utawa arrabbiata
Pénné iku bahan sing kaloka ing salad pasta
Pénné iku sawiji pasta sing akèh gunané amarga desainé sing praktis; tengah-tengahé sing bolong lan njabané sing mbregenjul ngolèhaké nahan saos, lan pucukané sing siku-siku lumaku dadi cidhuk.
Calzone Calzone (, or , ; Italian: ], kang tegesé "stoking" utawa "kathok dawa") ya iku sawiji pizza saka Italia kang dipanggang lan dilempit kang baka mulané ing Naples
Calzone lumrahé kagawé saka adonan roti kang diuyahi, dipanggang ing sawiji oven lan diisi nganggo salami utawa ham, mozzarella, ricotta lan Parmesan utawa kèju pecorino, karo endhog
Bedhaning varias-variasi calzone ing sawenèh tlatah asringé bisa nyakup bahan-bahan liya kang lumrahé dikaitaké karo topping-topping pizza
Variasi-Variasi ing sawenèh tlatah
Calzone-clazone kang ukurané kaya roti isi iku asringé didhol déning tukang dagang kaki lima nalika wektu mangan awan, amarga panganan iki gampang banget dipangan karo ngadheg utawa lumaku
Variasiné calzone kang digorèng iku lumrahé diisi nganggo tomat lan mozzarella: jinis iki digawé ing Apulia lan diarani "panzerotti"
Pizza saka Sisilia kang jenengé "cuddjiruni", utawa "cuddjuruni" iku ana gandhèngané karo calzone nanging ora cedhak
hidhangan iki diisi nganggo bawang bombay (utawa kadang kala janganan liyané, kaya ta kenthang utawa brokoli), anchovies, zaitun, kèju lan mortadella; adonan pizza kang uwis digulung banjur dilempit dadi numpuki isèn-isèn iku mau lan pinggiran-pinggirané iku di kelètaké sadurungé digoréng
Ing Amérikah Sarékat, calzone-calzone iku lumrahé kagawe saka adonan pizza lan banjur diisi nganggo daging-daging, kèju-kèju lan sayuran-sayuran
Adonan tradhisional calzone dumadi tepung, ragi, lenga zaitun, banyu lan uyah
Calzones iku padha karo stromboli; sanajan mangkono, tradisionalé, loro-lorné iku hidhangan kang béda jinisé
Minangka paugeran, calzone-calzone iku lumrahé diisèni nganggo kèju-kèju kaya ta ricotta, mozzarella, Parmesan, provolone utawa sawiji kèju lokal liyané
Adonané dilempit dadi wujudé kaya setengahé wulan, banjur dikelètaké nganggo campuran endhog utawa awujud kaya bal
Banjur, iku mau dipanggang utawa digoreng
Sawisé dimasak, calzone-calzone bisa di sajèkaké karo saos marinara, utawa panggantiné diwènèhi ing dhuwuré gabungané bawang putih, lenga zaitun, lan godhong parsley: nanging gumantung karo tlatahé ing amèrika
Scacciata iku hidhangan kang persis karo calzone; nanging, panganan iki lumrahé diisi nganggo manawa ora brokoli, bayem, kenthang utawa bawang bombay, ya kadang kala sosis.
Suling Suling yaiku kulawarga piranti musik ing golongan piranti sebul kayu
Ora kaya piranti sebul kayu kang ana panggeteré, suling iku sawijining piranti aérofon utawa piranti sebul tanpa panggeter kang ngasilaké swara limantar aliran hawa kang ngliwati bukakan
Miturut klasifikasi piranti Hornbostel-Sachs, suling iku piranti aérofon sinwara-pinggiran
Suling yaiku piranti musik wiwitan kang isih lestari
Sawènèh suling saka 43.000 nganti 35.000 taun kapungkur tinemu ing laladan Swabian Jura kang saiki ana ing Jerman
Tetemon iki mbiyak ananing tradhisi musik déning manungsa modhèren ing Éropah kang tumuwuh ing périodhe wiwitan
Suling, kalebu Bansuri kang misuwur, dadi pérangan integral saka musik klasik Indhia wiwit taun 1500 SM.#ALIH Déwa utama Hindhu, yaiku Kresna, tansah magepokan karo suling
Pirsani informasi ngenani Suling ing KamusWiki.
Skala TY Skala TY iku siji skala ing sepur modèl
Skala iki ukurané 1:900 utawa 1:1000
Nanging béda karo skala liyané skala iki ora diakoni kanthi resmi amarga lokomotifé ora nduwé mesin sing bisa obah dhéwé
Sepuré digèrèt saka ngisor
Ludwig Tieck Ludwig Tieck ya iku penyair, novelis, kritikus Jerman ing purwane gerakan Romantik ana Jerman
Dhèwèké lair ana Berlin, Prussia (Jerman), tanggal 31 Mèi 1773
Séda ana Berlin, Jerman, tanggal 28 April 1853
Taun 1782-1792, dhèwèké sekolah ana Berlin gymnasium
Banjur taun 1792-1794, dhèwèké ngangsu kawruh ana Universities of Halle, Göttingen, and Erlangen
Dhèwèké nemu bakat liwat kekancane karo W
Karo kancane iku, dhèwèké nyinaoni William Shakespeare, lakon Elizabethan, sastra Menengah Tinggi Jerman, lan arsitèktur kutha abad pertengahan
Taun 1794, dhèwèké bali ing Berlin, mutusaké makarya nganggo tulisan
Dhèwèké nggawe manéka cerkak "Straussfedern", diterbitake déning C
Nikolai lan disunting déning J
Banjur nulis "Abdallah" taun 1796, "Die Geschichte des Herrn William Lovell" taun 1795-1796.
William Blake William Blake ya iku juru tulis, sastrawan, seniman Inggris
Dhèwèké dadi penyair gedhé lan juru pikir orisinil
Lair ana London, Inggris, tanggal 28 November 1757
Séda ana London, Inggris, tanggal 12 Agustus 1827
Pakaryane kang kondhang ya iku "The Lamb", "The Tyger", "London", lan "Jerusalem"
Ana purwa abad kaping 21, dhèwèké dianggep wong kang paling purwa lan paling orisinil ing geguritan Romantik, nanging urip-uripane racaké ora dianggep lan disangka edan
Dhèwèké nulis wiwit isih bocah lan omong yèn éntuk iruh-iruhan nalika umur 10 taun, wit kebak malaekat
Dhèwèké sinau ngukir lan ngugemi seni Gothik
Dhèwèké penyair, seniman, visioner kang disalahpahami
Blake nguja urip lan kondhang kawit sedane taun 1827.
Wong Bèrbèr Wong Bèrbèr utawa wong Amasigèn (Bèrbèr: ⵉⵎⴰⵣⵉⵖⵏ "Imaziɣen", singular: ⴰⵎⴰⵣⵉⵖ "Amaziɣ"/"Amazigh"; Arabic: ‎ ‎ "Al-Barbar", "Amazigh") yaiku sawijining golongan étnis kang asliné saka Afrika Lor
Wong-wong iki sumebar ing wewengkon kang nyrambahi péranganing Samodra Atlantika tekan Oase Siwa ing Mesir, lan saka Sagara Tengah tekan Kali Niger
Ing sujarahé, wong-wong iki nyaturaké basa Bèrbèr, singa salé saka cawangé basa Bèrbèr saka kulawarga basa Afroasiatika
Awit panalukan Muslim Afrika Lor ing abad kapitu, wong Bèrbèr kanthi cacah akèh kang ndunungi wewengkon Maghribi éntuk sawenèh ngèlmu ngenani manéka warna basa kang ana ing Afrika Lor